Ρομάν Γιάρεμτσουκ

Ο **Ρομάν Ολέχοβιτς Γιαρεμτσούκ** (; 27 Νοεμβρίου 1995) είναι Ουκρανός επαγγελματίας ποδοσφαιριστής, ο οποίος αγωνίζεται ως επιθετικός για τη Λυών ως δανεικός από τον Ολυμπιακό. Είναι διεθνής με την Εθνική Ουκρανίας.

## Σταδιοδρομία σε συλλόγους
Ο Γιαρεμτσούκ είναι προϊόν των ακαδημιών της Καρπάτι Λβιβ και της Ντιναμό Κιέβου.

Τον Αύγουστο του 2017, υπέγραψε τετραετές συμβόλαιο με την ΚΑΑ Γάνδη.

Στο ΟΥΕΦΑ Γιουρόπα Λιγκ 2019–20, ο Γιαρεμτσούκ σκόραρε τρία γκολ για την Γάνδη στη φάση των ομίλων, συμπεριλαμβανομένων δύο γκολ εναντίον της ΦφΛ Βόλφσμπουργκ στις 24 Οκτωβρίου, πριν η ομάδα αποκλειστεί στη Φάση των 32, έπειτα από ήττα με 2–1 στο σύνολο από την Ρόμα.

Στις 31 Ιουλίου 2021, η Μπενφίκα ανακοίνωσε την υπογραφή του Γιαρεμτσούκ με πενταετές συμβόλαιο. Έκανε το ντεμπούτο του στις 10 Αυγούστου, δίνοντας ασίστ για το δεύτερο γκολ στη νλικη με 2–0 επί της Σπαρτάκ Μόσχας στον 3ο προκριματικό γύρο του ΟΥΕΦΑ Τσάμπιονς Λιγκ 2021–22.

Στις 29 Αυγούστου 2022, η Κλαμπ Μπρυζ ανακοίνωσε την υπογραφή του Γιαρεμτσούκ με τετραετές συμβόλαιο, με κόστος μεταγραφής 16 εκατ. ευρώ, συν 3 εκατ. σε πρόσθετα, με την Μπενφίκα να λαμβάνει επίσης το 10% μελλοντικής μεταγραφής, σε περίπτωση που η Κλαμπ Μπρυζ λάβει μια προσφορά ίση ή ανώτερη των 10 εκατ. Τη σεζόν 2023–24, αγωνίστηκε με δανεισμό στη Βαλένθια.

Στις 30 Ιουλίου 2024, εντάχθηκε με μεταγραφή στον Ολυμπιακό, υπογράφοντας τετραετές συμβόλαιο.

Στις 31 Ιανουαρίου 2026, δόθηκε δανεικός στη Λυών μέχρι το τέλος της σεζόν με οψιόν αγοράς.

## Εθνική ομάδα
Ο Γιαρεμτσούκ αγωνίστηκε για τις «μικρές» εθνικές Ουκρανίας Κ16, Κ17, Κ18, Κ19, Κ20 και Κ21, έχοντας συνολικά 33 συμμετοχές και 4 γκολ. Με την Εθνική Ουκρανίας Κ20, συμμετείχε στο Παγκόσμιο Κύπελλο Κ20 του 2015, όπου βοήθησε την Ουκρανία να φτάσει μέχρι τη Φάση των 16, όπου αποκλείστηκε από τη Σενεγάλη στη διαδιακασία των πέναλτι.

Το Σεπτέμβριο του 2018, ο Γιαρεμτσούκ έκανε το ντεμπούτο του με την Εθνική Ουκρανίας σε ένα αγώνα της φάση ομίλων του Πρωταθλήματος Εθνών ΟΥΕΦΑ 2018–19 εναντίον της Τσεχίας, στον οποίο η Ουκρανία κέρδισε με 2–1. Στις 7 Ιουνίου 2019, σημείωσε το πρώτο του γκολ για την εθνική ομάδα και έδωσε μία ασίστ στη νίκη με 5–0 επί της Σερβίας για τα προκριματικά του Ευρωπαϊκού Πρωταθλήματος 2020.

Στις 14 Οκτωβρίου 2019, ο Γιαρεμτσούκ σκόραρε από κοντινή απόσταση έπειτα από απόκρουση του Ρουί Πατρίσιο, για να βοηθήσει την Ουκρανία να κερδίσει με 2-–1 τη νικήτρια του Ευρωπαϊκού Πρωταθλήματος του 2016, Πορτογαλία, με την ομάδα να καταλαμβάνει την 1η θέση της βαθμολογία των προκριματικών για το Ευρωπαϊκό Πρωτάθλημα του 2020. Στον τελευταίο αγώνα των προκριματιών στις 17 Νοεμβρίου, σκόραρε στην εκτός έδρας ισοπαλία με 2–2 εναντίον της Σερβίας.

Ο Γιαρεμτσούκ συμπεριλήφθηκε στην αποστολή της Ουκρανίας για το Ευρωπαϊκό Πρωτάθλημα του 2020. Στον πρώτο αγώνα του ομίλου, έδωσε ασίστ και σημείωσε το δεύτερο γκολ στην ήττα με 3–2 εναντίον της Ολλανδίας στην Γιόχαν Κρόιφ Αρίνα του Άμστερνταμ. Σκόραρε στη νίκη με 2–1 επί της Βόρειας Μακεδονίας στο Εθνικό Στάδιο Βουκουρεστίου. Ήταν μέλος της Ουκρανίας στο Ευρωπαϊκό Πρωτάθλημα του 2024, πετυχαίνοντας 1 γκολ, καθώς η ομάδα αποκλείστηκε στη φάση των ομίλων.

## Τίτλοι και διακρίσεις
**Μπενφίκα**

* Πριμέιρα Λίγα: 2022–23
* Τάσα ντα Λίγκα: Φιναλίστ 2021–22

**Ολυμπιακός**

* Πρωτάθλημα Ελλάδας: 2024–25
* Κύπελλο Ελλάδας: 2024–25
* Σούπερ Καπ Ελλάδας: 2025

**Ατομικές** 

* Κορυφαίος σκόρερ Πρωταθλήματος Ουκρανίας Κ19: 2012–13
* Παίκτης του Μήνα στο Πρωτάθλημα Ουκρανίας: Οκτώβριος 2016

## Παραπομπές


## Εξωτερικοί σύνδεσμοι
* 

Κατηγορία:Ουκρανοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Ουκρανίας Κ16
Κατηγορία:Ποδοσφαιριστές Εθνικής Ουκρανίας Κ17
Κατηγορία:Ποδοσφαιριστές Εθνικής Ουκρανίας Κ18
Κατηγορία:Ποδοσφαιριστές Εθνικής Ουκρανίας Κ19
Κατηγορία:Ποδοσφαιριστές Εθνικής Ουκρανίας Κ20
Κατηγορία:Ποδοσφαιριστές Εθνικής Ουκρανίας Κ21
Κατηγορία:Ποδοσφαιριστές Εθνικής Ουκρανίας
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Ευρωπαϊκού Πρωταθλήματος 2024
Κατηγορία:Ποδοσφαιριστές ΦΚ Ντιναμό Κιέβου
Κατηγορία:Ποδοσφαιριστές Πρέμιερ Λιγκ Ουκρανίας
Κατηγορία:Ποδοσφαιριστές ΦΚ Ολεξαντρία
Κατηγορία:Ποδοσφαιριστές ΚΑΑ Γάνδη
Κατηγορία:Ποδοσφαιριστές Προ Λιγκ Βελγίου
Κατηγορία:Ουκρανοί ποδοσφαιριστές στο εξωτερικό
Κατηγορία:Ξένοι ποδοσφαιριστές στο Βέλγιο
Κατηγορία:Ποδοσφαιριστές Μπενφίκα
Κατηγορία:Ποδοσφαιριστές Πριμέιρα Λίγκα
Κατηγορία:Ξένοι ποδοσφαιριστές στην Πορτογαλία
Κατηγορία:Ποδοσφαιριστές Κλαμπ Μπρυζ
Κατηγορία:Ποδοσφαιριστές Βαλένθια ΚΦ
Κατηγορία:Ποδοσφαιριστές Πριμέρα Ντιβιζιόν
Κατηγορία:Ξένοι ποδοσφαιριστές στην Ισπανία
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Ολιμπίκ Λιονναί
Κατηγορία:Ποδοσφαιριστές Λιγκ 1
Κατηγορία:Ξένοι ποδοσφαιριστές στη Γαλλία